ค่าเงินรูปีอินเดียร่วงต่ำสุดรอบกว่า 18 เดือน หลังราคาน้ำมันพุ่ง - FINNOMENA
ค่าเงินรูปีดิ่งลง 0.62% แตะ 68.68 เทียบดอลลาร์ในวันนี้ ซึ่งเป็นระดับต่ำสุดนับตั้งแต่วันที่ 29 พ.ย. 2559
28 มิ.ย. 2561

ค่าเงินรูปีดิ่งลง 0.62% แตะ 68.68 เทียบดอลลาร์ในวันนี้ ซึ่งเป็นระดับต่ำสุดนับตั้งแต่วันที่ 29 พ.ย. 2559
โดยได้รับผลกระทบจากราคาน้ำมันที่พุ่งขึ้น ซึ่งจะส่งผลให้เงินเฟ้อดีดตัวขึ้น และทำให้อินเดียขาดดุลบัญชีเดินสะพัดมากขึ้น ซึ่งจะเป็นปัจจัยกดดันค่าเงินรูปี
ทั้งนี้ รูปีได้ร่วงลงเกือบ 7% ในปีนี้ ซึ่งถือเป็นสกุลเงินที่ปรับตัวย่ำแย่ที่สุดในภูมิภาค
โดยระดับ 69 เทียบดอลลาร์ ถือเป็นระดับที่สำคัญ ซึ่งหากรูปีอ่อนค่าทะลุระดับดังกล่าว จะทำให้รูปีทรุดตัวลงเร็วยิ่งขึ้น นอกจากว่าธนาคารกลางอินเดียจะเข้าแทรกแซงตลาด
มีการคาดการณ์กันว่า ธนาคารกลางอินเดียได้เข้าแทรกแซงตลาดในวันนี้ โดยได้ขายดอลลาร์จำนวนหนึ่งในตลาด
ที่มา : อินโฟเควสท์
https://timesofindia.indiatimes.com/business/india-business/rupee-at-weakest-in-over-18-months-on-high-oil-prices/articleshow/64762678.cms
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: